桑溥

桑溥，字汝公，號澤山，山东东昌府濮州人，民籍。明朝政治人物。

生平 
正德八年（1513年）癸酉科山东乡试第四名舉人，九年（1514年）联捷甲戌科二甲第一百名進士，初授陕西華州知州，升河南府同知，嘉靖二年（1523年）擢升陕西按察司佥事，四年十月以提督三边尚书杨一清举荐，升本司副使，固原兵备，六年十一月以军功升浙江按察使，次年以考察落职。著有《宦游集》、《闲居集》、《春秋题意》《濮州志》：桑溥字汝公，其先凤阳临淮人，六世祖元御史中丞梓謫雷泽令，因家于濮。父春，襄阳府推官，见明经传。溥中正德甲戌进士，初任华州守，理讼如神，卓才异政，详见吕柟、王九思碑记。嘉靖癸未擢陕西按察佥事，寻升固原兵备副使，北敌入寇，替督府王尚书护诸将邀击于镇戎，大破之，馘五百馀，捷闻，初擬大理卿，以兄济妻襄藩郡主，改授浙江按察使。明年入觐，以忤浙中权贵落职。还濮居城东，建宣聖祠，课诸子弟读书，农桑自给，洎如也。然性惆傥有大度，喜宾客，重然诺，家无馀貲而济人艰危，雖倒囊弗恤也。山东副使称张氏名意者，以坐事求援于公，轻百金贻之，寻事白，竟不责其所偿。创构晚节園、万绿亭，凿池起山，畜鱼鸟花木，日著书吟诗，结忘年之友，饮嚼其中。有宦游、闲居二集、春秋题意藏于家。暇令家僮扮演嬉戏，俗雅并作，玩世不羁，盖负用世之才而无所于瀉，故以自遣非放也。子绍良、孙正衍俱乡科，曾孙学夔举进士。。

家族 
其先鳳陽臨淮人，六世祖元朝御史中丞桑梓，謫雷澤令，因家於濮。父桑春，官襄陽府推官。子桑绍良，嘉靖乙卯举人，字子遂，官岚县知县。绍芳，潞城县主簿。绍忠，魯府护卫经历。绍贤，偃师县主簿。孫桑正衍，绍良之子，字士远，万历己卯科舉人，官汾西知县。曾孫桑學夔，万历二十年进士。

 参考资料 

Category:鄄城人
P
Category:正德八年癸酉科山東鄉試舉人
Category:明朝華州知州
Category:明朝陝西按察司僉事
Category:明朝陝西按察司副使
Category:明朝浙江按察使
Category:明朝河南府同知